কলকাতা বিশ্ববিদ্যালয়ের উপাচার্য পদ থেকে সরে যাওয়ার ইচ্ছে প্রকাশ করলেন সুগত মারজিত। জুলাই মাসেই তাঁর কার্যকালের মেয়াদ শেষ হচ্ছে। তারপর আর এই পদে থাকতে চান না তিনি।
 ওয়েব ডেস্ক: কলকাতা বিশ্ববিদ্যালয়ের উপাচার্য পদ থেকে সরে যাওয়ার ইচ্ছে প্রকাশ করলেন সুগত মারজিত। জুলাই মাসেই তাঁর কার্যকালের মেয়াদ শেষ হচ্ছে। তারপর আর এই পদে থাকতে চান না তিনি। ইচ্ছের কথা জানিয়ে ইতিমধ্যেই রাজভবনে চিঠিও দিয়েছেন অন্তবর্তীকালীন উপাচার্য সুগত মারজিত। এই মুহুর্তে কলকাতা বিশ্ববিদ্যালয়ের উপাচার্য ছাড়াও, একটি কেন্দ্রীয় গবেষণাগারের দায়িত্বও সামলাচ্ছেন তিনি। একইসঙ্গে দুটো দায়িত্ব পালন করা তাঁর পক্ষে মুস্কিল বলে চিঠিতে উল্লেখ করেছেন মারজিত। শিক্ষামহলের ধারণা, জুলাইয়ে মেয়াদ শেষের পরে কলকাতা বিশ্ববিদ্যালয়ে পূর্ণ সময়ে উপাচার্য নিয়োগ করা হবে। সেক্ষেত্রে বিভিন্ন মহল থেকে উঠে আসছিল সুগত মারজিতের নামই। কিন্তু, দুই পদের দায়িত্ব সামলানো তাঁর পক্ষে কঠিন হয়ে দাঁড়াচ্ছিল। তাই আগেভাগে রাজ্যপালের কাছে চিঠি এই পদ থেকে সরে দাঁড়ানোর ইচ্ছে প্রকাশ করে রাখলেন সুগত মারজিত।